**FORSLAG TIL BEHANDLING PÅ DFF’s REP.-MØDE SØNDAG D. 15.4.2012:**

**Forslag fra DFF’s bestyrelse:**

Der indføres et rykkergebyr på 1000 kr. for at rykke klubber formanglende indberetning af medlemstal til DIF.

Motivation: Klubberne er forpligtet jf. vedtægter til indberetningen. I år

overholdt 40% af klubberne ikke fristen pr. 31-01-2012. Dette giver meget

unødvendigt ekstra arbejdet for vores administration.

**Forslag fra DFF’s Lægegruppe**

Lægegruppen vil foreslå , at der startes en fremadrettet landsdækkende

undersøgelse og dermed registrering af alle fægte relaterede skader og

overbelastninger både under træning og konkurrencer. Undersøgelsen skal

løbe over nogle år eventuelt permanent.

Årsagen til en sådan undersøgelse er, der ønskes en oversigt over skader og

overbelastninger. Særligt tror vi, der er noget at hente ved fange

eventuelt unødvendige overbelastnings skader.

Der er ikke mange af den slags undersøgelser i verden. Der ligger et 5

Årigt stort materiale fra USA, men der er kun medtaget skader under konkurrencer.

England har oprettet et system , men også kun på skader. Indtil nu har man

overraskende fanget at sabelfægtning for damer giver for mange sår skader

ved håndleddet. Dette har ført til at FIE har sat undersøgelse i værk med

hensyn til sabel spidserne og handskerne for at forbedre sikkerheden

omkring disse forhold.

FIE's Medical Commission opfordrer stærkt til at der oprettes

registreringer. Som følge heraf vil vi gerne starte på registreringer og

udvide med at tage overbelastninger med, da vi er overbevist om at dette

vil være gavnligt for rådgivninger og anbefalinger til klubbernes trænere

Dette er et stort arbejde og vil medføre at klubberne skal indberette et

spørgeskema for hvert tilfælde. Der vil selvfølgeligt blive oprettet en

database til brug for analyse og statistik over de indberettede data. En

sådan undersøgelse er dømt til at mislykkes, hvis der ikke loyalt bliver

foretaget indberetninger.

Vi beder derfor repræsentantskabet om at tage stilling til, om dette tiltag

er noget man ønsker i dansk fægtning eller ej.

Såfremt man ikke ønsker en sådan undersøgelse vil vi selvfølgelig ikke

foretage os yderligere i denne sag.

Lægegruppen under DFF

Anders P. Andersson

Jørgen P. Kock

**FORSLAG FRA LICEN-SKIFTE-UDVALGET. (NEDSAT PÅ REP.MØDET 2011):**

**Ændring af §6 og §9 i DFF’s vedtægter:**

**Nuværende tekst:**

**§ 6 Aktive fægtere**

Som aktiv fægter regnes enhver, der er optaget som aktivt medlem i en forening under Dansk Fægte-Forbund.

Fægtere kan kun have licens hos én forening, og en fægter kan kun deltage i DM for en forening, som vedkommende har haft licens hos i mindst 3 måneder. Hvis en fægter flytter og kommer til at bo i en anden by eller over 30 km fra sin tidligere klub, kan bestyrelsen efter anmodning fra fægteren give en dispensation for 3-månedersreglen, hvis dette ikke skønnes at virke konkurrenceforvridende ved DM.

I hold-DM må hvert hold (3+1) maksimalt have én deltager uden dansk statsborgerskab, og denne fægter skal have haft folkeregisteradresse i Danmark, gyldig national licens og medlemskab af den pågældende klub i mindst 3 måneder inden stævnet.

**Forslag til ny tekst:**

**§ 6 Aktive fægtere**

Som aktiv fægter regnes enhver, der er optaget som aktivt medlem i en forening under Dansk Fægte-Forbund.

Fægtere kan kun have licens hos én forening. Skifte fra en forening til en anden meddeles Dansk Fægte-Forbund, og licens løses på ny for den nye forening. Hvis en fægter, som er kadet eller ældre, skifter forening, kan fægteren kun tidligst 3 måneder efter udmeldelse af den tidligere forening deltage i DM for den nye forening. Hvis en fægter flytter og kommer til at bo i en anden by eller over 30 km fra sin tidligere forening, gælder ovenstående minimumsperiode på 3 måneder dog ikke.

I hold-DM må hvert hold (3+1) maksimalt have én deltager uden dansk statsborgerskab, og denne fægter skal have haft folkeregisteradresse i Danmark, gyldig dansk licens og medlemskab af den pågældende forening i mindst 3 måneder inden stævnet.

**Nuværende tekst:**

**§ 9 Licens**

Ingen kan deltage i åbne ranglistestævner eller mesterskabskonkurrencer arrangeret af Dansk Fægte-Forbund eller foreninger under Dansk Fægte-Forbund uden at være i besiddelse af licens.

Licens er ikke påkrævet for fægtere yngre end kadetfægtere.

Med en åben konkurrence forstås enhver hold- eller individuel konkurrence i ind- eller udland, hvor deltagelse ikke er forbeholdt enkelte foreninger eller medlemmer af sådanne.

Fornyelse af licens sker årligt.

Kun aktive fægtere under Dansk Fægte-Forbund kan løse licens. International licens kan kun løses i forbindelse med gyldig national licens.

Vedrørende udlændinges deltagelse følges Danmarks Idræts-Forbunds love

**Forslag til ny tekst:**

**§ 9 Licens**

Ingen kan deltage i åbne ranglistestævner eller mesterskabskonkurrencer arrangeret af Dansk Fægte-Forbund eller foreninger under Dansk Fægte-Forbund uden at være i besiddelse af licens.

Licens er ikke påkrævet for fægtere yngre end kadetfægtere.

Med en åben konkurrence forstås enhver hold- eller individuel konkurrence i ind - eller udland, hvor deltagelse ikke er forbeholdt enkelte foreninger eller medlemmer af sådanne.

Fornyelse af licens sker årligt.

Kun aktive fægtere under Dansk Fægte-Forbund kan løse licens. International licens kan kun løses i forbindelse med gyldig national licens.

Vedrørende udlændinges deltagelse følges Danmarks Idræts-Forbunds love, hvoraf følger, at kun fægtere med dansk statsborgerskab kan deltage i individuelle danske mesterskaber.